ድሕሪኡ እቶም ዘጥነሱወን'ውን ይገፍዑወን" ይብል በዓል ሞያ ሕጊ ሓለዋ መለሳት ህጻናት ፕሩደንት ሙቲሾ። "እቲ ኣቦ እንድሕር ዘይኸፍል ኮይኑ፡ እዘን ደቂ ኣንስትዮ ኣታዊአን ዝትክአለን ገለ ነገር ክእልሻ ኣለወን። እዚ'ዩ ድማ ደቀን ክሸጣ ዝገብረን ዘሎ። ሰብ ግን ነዚ ብግልጺ ኣየውግዐሉን" ኢሉ። ኣዳማ ኣብቲ እትሰርሐሉ ዝነበረት ናይ ኮንስትራክሽን ቦታ፡ ክንዲ ዝክኣላ ነቲ ዝቛጸረቶ ድቂ ሓቢኣቶ'ያ። ድሕሪ ጊዜ ግን ከበድቲ ኣቕሓ ክትሽከምን ክተጉዓዕዝን ስለ ዘይክኣለት፡ እቲ ስራሕ'ውን ጠጠው ከተብሎ ተገዲዳ። ኣብዚ ግዜ ገዛ ክራይ እትኸፍለሉ ገንዘብ ትስእን። እቲ ዘካረያ ሰብኣይ ንሰለስተ ኣዋርሕ ተዓጊሱዋ ድሕሪ ምጽናሕ፡ ሰጒጉዋ። እቲ ጥንሲ ሸሞንተ ወርሒ ምስ ኮኖ፡ ምሸት ምሸት ናብቲ ገዛ ተሓቢኣ ብምእታው ደቂሳ ሓዲራ፡ ወጋሕታ ገስጊሳ እናወጽአት መዓልታት ክትደፍእ ተገዲዳ። "ጽቡቕ መዓልቲ እንተገጢሙኒ መግቢ ይረክብ፤ ሓልሓሊፉ ከኣ ማይ ሰትየ፣ ጸልየ ይድቅስ"። ምንጪ ስእሊ, Getty Images መግለጺ ስእሊ, ኣብ ኬንያ፡ ካብ ቀረባ ዓመታት ንነጀው ኣብ ዕሸል ዕድመ ዘጋጥም ጥንሲ ይውስኽ ኣሎ ኣብ ኬንያ፡ ንርእሳ ኣብ ኩነታት ኣዳማ ዝረኸበት ጓል ኣንስተይቲ፡ ደቃ ክትሸይጥ ዝደፋፍኡዋ ብዙሓት ምኽንያት ክህልዉ'ዮም። ህይወት እታ ኣደ ወይ እቲ ህጻን ኣብ ሓደጋ እንተዘይሃልዩ፡ ምንጻል ጥንሲ ሕጋዊ ኣይኮነን። ኣብ ገጠር ከባቢታት ድማ፡ ብዛዕባ ጾታዊ ርክብን ጥዕና ስነ ተዋልዶን ዝወሃብ ትምህርቲ ኣብዚ እቶ ዝብሃል ኣይኮነን። ብተወሳኺ ብዛዕባ ሕጋዊ መስርሕ ምርዓም (ኣዶብሽን) ዘሎ ግንዛበ'ውን ውሑድ'ዩ። "ብዙሓት ደቂ ኣንስትዮን ህጻናትን ዘይተደለየ ጥንሲ ከጋጥመን እንከሎ፡ ካብ መንግስቲ ድጋፍ ኣይረኽባን። እዘን ደቂ ኣንስትዮ ግዳያት ተነጽሎን ምጥቑቓምን እየን ዝኾና" ይብል ኣካያዲ ስራሕ ገባሪሰ ናይ ትካል ሄልዝ ፖፈሪቲ ኣክሽን ኢንራሂም ዓሊ። ኣዳማ፡ ውላዳ ብዛዕባ ብሕጋዊ መስርሕ ናብ ካልእ ሰብ እትህበሉ መገዲ ኣፍልጦ ኣይነበራን። "ብዛዕባ እዚ ሰሙዐ ኣይፈልጥን" ትብል። እቲ ጥንሲ ክትንጽሎ'ውን ሓሳብ ነይሩዋ፤ ግንከ ምስ እምነታ ዝሳነ ተግባር ኣይነበረን። ድሓር ንርእሳ ከተጥፍእ ወሲና። "ተጨኒቐ፤ ሰባት ንዓይ ንክርስዑኒ ብኸመይ ዓርሰ ቕትለት ክፍጽም ከም ዘለኒ ክሓስብ ጀሚረ" ትብል። ክትወልድ ቁሩብ መዓልታት ምስ ተረፋ ግን፡ ሓደ ሰብ ምዕርግርግ ምስ ዝበለት ሜሪ ኣሙ ምስ ዝተባህለት ሰበይቲ የላልያ፤ እቲ ጥንቲ ክትንጽሎ ከም ዘይብላ ድማ ትነግራ። ሜሪ ኣሙ፡ ካዮሌ ኣብ ዝተባህለ ሻውል ዘይሕጋዊ ክሊኒክ ኣአለዋ። ንኣዳማ 100 ሽሊንግ ሂባ ድማ ናብቲ ክሊኒክ ምጽኢ ኢላ ሓቢራታ ትኸይድ። መግለጺ ስእሊ, ሜሪ ኣሙ ብዘይሕጋዊ መገዲ ቖልዑ ትዕድግን ትሸይጥን ኣብ ክሊኒክ ሜሪ ኣሙ፡ ዝኣረጉ መድሃኒታትን ኣዴታት ዝወልዳሉ ክፍልን ዘለዎ ዝተሓብአ ቦታ'ዩ። ኣብዚ ምስ ተሓጋጋዚኣ ብምዃን ቖልዑ ትዕድግን ትሸይጥን፤ ኸስቢ ድማ ትረኽበሉ። መን ንምንታይ ይዕድጎም ኣሎ ግን ኣይትፈልጥን። ንኣዳማ ድማ፡ እቶም ንውላዳ ዝዕድጉ ስድራ ርኹባትን ፈቃራትን ምዃኖም ትነግራ። እቲ ሓቂ ግን ንሱ ኣይነበረን። ብተወሳኺ፡ ዝኾነ ዓይነት ክእለት ዘይብላ ክትንሱ ነርስ ከም ዝነበረት እያ ነጊራታ። "እቲ ቦትኣ ረሳሕ'ዩ፤ ደም መአከቢ ንኡሽቶ ኣቕሓ ትጥቀም። እቲ መደቀሲ ዓራት'ውን ንጹህ ኣይነበረን፤ ኣነ ግን ኣማራጺ'ውን ኣይነበረንን" ትብል ኣዳማ። ናብቲ ክሊኒክ ምስ ኸደት ብዘይ ዝኾነ ዓይነት መብርሂ እቲ ሕርሲ ንምቅልጣፍ ክልተ ከኒና ከም ዝሃበታ ትዛረብ። ኣዳሙ ምስ ወለደት ግን፡ እቲ ህጻን ናይ ደረት ጸገም ኣጋጢሙዎ ቕልጡፍ ሕክምናዊ ረድኤት ክረክብ ስለ ዝነበሮ ናብ ሆስፒታል ወሲዳታ። ድሕሪ ሓደ ሰሙን ጥዑይ ቖልዓ ሒዛ ካብ ሆስፒታል ወጺኣ። እቲ ጥንስቲ እናሃለወት ዝሰጎጓ መካረዪ'ውን ተመሊሳ ክትኣቱ ኣፍቂዱላ። ኣሙ ንኣዳማ 100 ሽሊንግ ጥራሕ ብምሃብ ነቲ ዝዕድጋ ሰብ ብ"40 ሽሕ ሽሊንግ" ሓድሽ ቖልዓ ከም ዝተረኸበ መልእኽቲ ልኢኻ። መግለጺ ስእሊ, ኣዳማ ንውላዳ ሓቚፋ ሜሪ ኣሙ፡ ንኣዳማ 10 ሽሕ ሽሊንግ ከም እትኸፍላ እያ ነጊራታ። እንተኾነ፡ ሜሪ ኣሙ እታ ቖልዓ ንምዕዳግ ትረኽቦ ዘላ ሰብ ብሕቡእ ንቢቢሲ እትሰርሕ ምዃና ኣይትፈልጥን። እዚ መርመራዊ ስራሕ፡ ሓደ ዓመት እዩ ወሲዱ። ኣብ ቀጻሊ መዓልቲ፡ ኣዳሙ ኣብ ክሊኒክ ኣሙ ኾፍ ኢላ እናሃለወት እታ ዓዳጊት ካልእ ኣማራጺ ከም ዘሎ ሕሹኽ ትብላ። ውላዳ ሓቚፋ ድማ ካብቲ ክሊኒክ ወጺኣ ብምኻድ ናብ ሓደ መንግስታዊ መዕበዪ ህጻናት ትወስዶ። ኣብዚ ክሳብ ሕጋዊ ምርዓም (ኣዶፕሽን) ዝመቻቸወሉ ክጸንሕ እዩ። ቢቢሲ፡ ሜሪ ኣሙ ንዝቐረበላ ክሲ ክትምልስ ሓቲቱዋ ፍቓደኛ ከይኾነት ተሪፋ እያ። ኣዳማ ሕጂ ጓል 29 ዓመት'ያ፤ ኣብቲ ተወሊዳ ዝዓበየትሉ ገጠር ከባቢ ድማ ትነብር ኣላ። ህይወት ሕጂ'ውን ንዓኣ ከቢድ'ዩ፤ ብጥሙያ ትሓድረሎም መዓልታት ኣለው። ካብ ናይሮቢ ጫማታት ኣምጺኣ እትሸጠሉ ንኡሽቶ ድኳን ክህልዋ ትደሊ። ምስቲ ውላዋ'ውን ኣይትራኸብን፤ ግን ኣይትጥዓስን። "ወደይ ክሸይጥ ብምሕሳበይ ሕጉስቲ ኣይነበርኩን፤ ሕጂ ዘለወሉ ኩነታት ግን ውሑስ'ዩ። እቶም ሰባት'ውን ይሕብሕቡዎ ኣለዎ" ኢላ። ተዛማዲ ትሕዝቶ ጸሊም-ዕዳጋ ቘልዑ ኣብ ናይሮቢ: ኬንያ17 ሕዳር 2020 ንመሸጣ ዝቐረበት ጓል 30 ዓመት መንእሰይ29 ሚያዝያ 2020 ኣብ ህንዲ፡ ኣዋልድ ከም ኣቕሓ መሸጣ ክርኣያ የብለንን እትብል መጽሓፍ ኮሚክ ተዘርጊሓ30 ሕዳር 2019 ምርመራዊ ጸብጻብ-ቢቢሲ ስዒቡ፡ ኬንያ 'ስርቂ-ህጻናት' ክተጻሪ ወሲና18 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
